ज्वेेलर्स के यहां आयकर का सर्वे
आयकर विभाग ने गुरुवार शाम नंदानगर क्षेत्र के एक ज्वेलर्स के यहां सर्वे की कार्रवाई की। इस दौरान यहां से दस्तावेज भी जब्त किए गए। प्राप्त जानकारी के मुताबिक 208 सर्वहारा नगर स्थित विवेक ज्वेलर्स पर यह कार्रवाई की गई। इसके संचालक निखिल सोनी हैं। बताया जा रहा है कि नोटबंदी के दौरान उनके द्वारा बड़ी नकद राशि बैंक में जमा करवाई गई थी। इसके बाद आयकर विभाग ने उन्हें नोटिस जारी करते हुए इसकी जानकारी मांगी थी, लेकिन संतोषजनक जवाब नहीं मिला। इस पर टैक्स चोरी की आशंका में विभाग ने यह कार्रवाई की है। सूत्रों की माने तो विभाग ने ऐसी ही कार्रवाई भोपाल, जबलपुर और ग्वालियर में भी कुछ ज्वेलर्स के यहां की है।
bho_Deva hin_Deva